5.8.2009 Jurnalul Oficial al Uniunii Europene L 203/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 703/2009 AL CONSILIULUI din 27 iulie 2009 de instituire a unei taxe antidumping definitive și de percepere cu titlu definitiv a taxei provizorii instituite la importurile de sârmă laminată originare din Republica Populară Chineză și de închidere a procedurii antidumping privind importurile de sârmă laminată originare din Republica Moldova şi din Turcia CONSILIUL UNIUNII EUROPENE, având în vedere Tratatul de instituire a Comunității Europene, având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (!) (regulamentul de bază), în special articolul 9, având în vedere propunerea Comisiei, prezentată după consultarea comitetului consultativ, întrucât: A. PROCEDURA 1. Măsuri provizorii (1) Comisia, prin Regulamentul (CE) nr. 112/2009 (?) („regu- lamentul provizoriu”), a instituit o taxă antidumping provizorie la importurile de sârmă laminată originare din Republica Populară Chineză (RPC) şi din Republica Moldova (RM). (2) Se menţionează că procedura a fost inițiată ca urmare a unei plângeri introduse de Eurofer (reclamantul) în numele unor producători care reprezintă o proporție majoră, în acest caz de peste 25 %, din producția comu- nitară totală de sârmă laminată. 2. Procedura ulterioară (3) Ulterior comunicării faptelor și considerentelor esențiale pe baza cărora s-a decis instituirea măsurilor anti- dumping provizorii (comunicarea provizorie), mai multe părţi interesate şi-au exprimat în scris opiniile cu privire la constatările provizorii. Părţile care au solicitat acest lucru au avut posibilitatea de a fi audiate. Comisia a continuat să caute şi să verifice toate informațiile pe care le-a considerat necesare pentru constatările sale defi- nitive. În acest sens, a fost efectuată o vizită de verificare suplimentară la următoarea societate: 56, 6.3.1996, p. 1. OL O L 38, 7.2.2009, p. 3. Producător din Comunitate: — Celsa UK Holding Limited, Cardiff, Regatul Unit. De asemenea, Comisia şi-a continuat ancheta cu privire la aspectele de interes comunitar şi a efectuat analize ale datelor conținute în răspunsurile la chestionar oferite de unii utilizatori din Comunitate. Se reaminteşte faptul că, astfel cum este prevăzut în considerentul 13 din regulamentul provizoriu, ancheta privind dumpingul şi prejudiciul a acoperit perioada cuprinsă între 1 aprilie 2007 şși 31 martie 2008 (perioada de anchetă sau PA). În ceea ce priveşte tendințele relevante pentru evaluarea prejudiciului, Comisia a analizat datele care se referă la perioada cuprinsă între 2004 şi sfârșitul PA (perioada luată în considerare). Unele dintre părțile interesate au susținut că alegerea de a lua în considerare anul 2004 pentru evaluarea prejudi- ciului era inadecvată, întrucât, conform acestor părți, anul 2004 a fost un an excepțional în ceea ce priveşte nive- lurile ridicate ale cererii și ale marjelor de profit. Prin urmare, acestea au cerut ca anul 2004 să fie exclus din perioada luată în considerare. Ar trebui menţionat faptul că, în conformitate cu articolul 6 alineatul (1) din regulamentul de bază, perioada de anchetă ar trebui să acopere o perioadă imediat anterioară inițierii procedurii. Se aminteşte că prezenta anchetă a fost inițiată la 8 mai 2008. În ceea ce priveşte examinarea tendinţelor relevante pentru evaluarea prejudiciului, aceasta acoperă în mod normal o perioadă de trei sau patru ani anterioară iniţierii procedurii și se încheie cu perioada de anchetă privind dumpingul. Această practică s-a aplicat în cadrul prezentei proceduri. Prin urmare, faptul că anul 2004 sau orice alt an din perioada luată în considerare a fost excepțional nu pare să fie relevant pentru alegerea perioadei respective.